SK Úradný vestník Európskej únie C 171/11

EURÓPSKA ÚNIA OZNÁMENIE O ŽIADOSTI O VYDANIE POVOLENIA NA PRIESKUM TEKUTÝCH A PLYNNÝCH UHĽOVODÍKOV S OZNAČENÍM MASSERIA FRISELLA

REGIONÁLNE RIADITEĽSTVO PRE ENERGIU A SLUŽBY VO VEREJNOM ZÁUJME – REGIONÁLNE ODDELENIE ENERGETIKY

REGIONÁLNY ÚRAD PRE UHĽOVODÍKY A GEOTERMÁLNU ENERGIU (U.R.I.G.)

2012/C 171/08

Spoločnosť Enel Longanesi Developments s.r.l. so sídlom na via Dalmazia 15, 00198 Rím, Italia (daňový kód a číslo DPH 10708691000) zaregistrovaná v rímskej obchodnej komore [Hospodársky a administratívny zoznam (REA) č. 1250942] dňa 17. augusta 2011 v súlade s regionálnym sicílskym zákonom č. 14 z 3. júla 2000 požiadala Regionálny úrad pre energiu a služby vo verejnom záujme Via Ugo La Malfa 87/89, 90146 Palermo, Italia, orgán zodpovedný za vydávanie oprávnení na ťažbu na Sicílii, o povolenie na prieskum tekutých a plynných uhľovodíkov s označením „Masseria Frisella“ v oblasti s rozlohou 68 166 ha (681,66 km2) v týchto okresoch provincií Agrigento, Palermo a Trapani v západnej Sicílii: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello a San Giuseppe Jato (Palermo), Alcamo, Gibellina, Poggioreale a Salaparuta (Trapani). Západne od tejto oblasti sa nachádza oblasť, na ktorú sa vzťahuje povolenie na prieskum tekutých a plynných uhľovodíkov s označením „Vita“ v držbe spoločnosti Edison SpA. Východne, južne a severne hraničí s voľnými oblasťami a bola dobrovoľne ohraničená smerom na východ tak, aby neboli ovplyvnené lokality európskeho významu (SCI) „Boschi Ficuzza e Cappelliere, Vallone Cerasa, Castagneti Mezzojuso“, „Rocca Busambra e Rocche di Rao“ a „Monti Barracù e Cardellia, Pizzo Cangialosi e Gole del Torrente Corleone“.

Obrys oblasti, na ktorú sa povolenie žiada, je nepravidelný šesťstranný polygón vymedzený plynulou čiarou spájajúcou lomové body A, B, C, D, E, F a G.

Určenie uvedených bodov:

A. Bod nachádzajúci sa v nadmorskej výške 295 metrov (severozápadný bod C. Polizzi), juhovýchodne od zastavanej oblasti Alcamo, ktorý sa zhoduje s bodom B povolenia na prieskum tekutých a plynných uhľovodíkov s označením „Vita“ v držbe spoločnosti Edison SpA,

B. Bod nachádzajúci sa v nadmorskej výške 716 metrov (juhozápadný bod Masseria Rossella), približne 5 km západne od zastavanej oblasti Marineo,

C. Bod nachádzajúci sa v nadmorskej výške 609 metrov (La Guglia) označený vápenatým obeliskom približne 1km severozápadne od zastavanej oblasti Ficuzza,

D. Bod nachádzajúci sa v nadmorskej výške 484 metrov (severný bod Masseria Magione) v lokalite Contrada Magione,

E. Bod nachádzajúci sa v nadmorskej výške 366 metrov (južný bod Ponte Alvano) v lokalite Alvano,

F. Bod nachádzajúci sa na 70. kilometri (míľnik) cesty SS 188 v Contrada Calliala, severozápadne od zastavanej oblasti Montevago,

G. Bod nachádzajúci sa na 2. kilometri (míľnik) cesty SP 19 medzi Ruderi di Salaparuta a Salaparuta, ktorý sa zhoduje s bodom C povolenia na prieskum tekutých a plynných uhľovodíkov „VITA“ v držbe spoločnosti Edison SpA.

Zemepisné súradnice

Bod Zemepisná šírka Zemepisná dĺžka (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Strany, ktoré prejavia záujem, môžu predložiť svoju žiadosť o povolenie vzťahujúce sa na túto oblasť do 90 dní od dátumu uverejnenia tohto oznámenia v Úradnom vestníku Európskej únie. Žiadosti doručené po tejto lehote budú neprípustné. Dekrét, ktorým sa udelí povolenie na prieskum, sa vystaví do šiestich mesiacov od uzávierky podávania žiadostí do súťaže. Pokiaľ ide o článok 5 ods. 1 smernice 94/22/ES, zároveň oznamujeme skutočnosť, že kritériá, na základe ktorých sa vydávajú povolenia na vyhľadávanie, prieskum a ťažbu uhľovodíkov, už boli uverejnené v Úradnom vestníku Európskych spoločenstiev C 396 z 19. decembra 1998 s odkazom na vládny dekrét prezidenta republiky č. 625 z 25. novembra 1996 (uverejnený v Úradnom vestníku Talianskej republiky č. 293 zo 14. decembra 1996), ktorým sa transponuje a uplatňuje uvedená smernica v rámci talianskeho právneho systému, a boli spresnené v už uvedenom sicílskom regionálnom zákone č. 14 z 3. júla 2000, uverejnenom v Úradnom vestníku regiónu Sicílie č. 32 zo 7. júla 2000.

Podmienky a požiadavky týkajúce sa výkonu alebo ukončenia činnosti sú stanovené v uvedenom regionálnom sicílskom zákone č. 14 z 3. júla 2000 a v štandardných špecifikáciách (disciplinare tipo) prijatých dekrétmi č. 91 z 30. októbra 2003 a č. 88 z 20. októbra 2004 riaditeľa regionálneho odboru priemyslu a uverejnené v Úradnom vestníku regiónu Sicílie č. 49 časti I zo 14. novembra 2003 a č. 46 časti I z 5. novembra 2004.

Podklady k žiadostiam sú uložené v Regionálnom úrade pre uhľovodíky a geotermálnu energiu Regionálneho oddelenia pre priemysel a baníctvo na adrese Via Ugo La Malfa 101, 90146 Palermo, Italia, a sú k dispozícii na nahliadnutie pre všetky strany, ktoré prejavia záujem.